· Съобщение за инвестиционно предложение за „Увеличаване капацитета на съществуваща птицевъдна сграда, ремонт, реконструкция и въвеждане в експлоатация на две съществуващи птицевъдни сгради с цел достигане на общ капацитет на птцефермата 122 724 броя места за птици"  с местоположение: ПИ с №  000058 в землището на с. Киченица, общ. Разград 
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя „Денимал” ООД инвестиционно предложение за „Увеличаване капацитета на съществуваща птицевъдна сграда, ремонт, реконструкция и въвеждане в експлоатация на две съществуващи птицевъдни сгради с цел достигане на общ капацитет на птцефермата 122 724 броя места за птици", с местоположение имот № 000058 в землището на с. Киченица, общ. Разград, попада в обхвата на т. 21 „Ферми за интензивно отглеждане на птици и свине с повече от”, буква „а” - „40 000 места за отглеждане на бройлери, 40 000 места за отглеждане на кокошки носачки” от Приложение 1 към чл. 92, т.1 от Закона за опазване на околната среда и на основание чл.93, ал.1, т.1 от Закона подлежи на преценяване необходимостта от извършване на ОВОС. 
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 94/2012г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО 3150/01.07.2015 г.
Копие на писмото е изпратено в Община Разград и Кметство село Киченица.

